11 केंद्रों पर 1251 विद्यार्थियों ने दी बोर्ड परीक्षा
भास्कर संवाददाता | टिमरनी
बुधवार से हायर सेकंडरी बोर्ड की वार्षिक परीक्षाएं सुबह 8.30 बजे से शुरू हुई। पहला पेपर हिंदी का हुआ। बोर्ड परीक्षाओं में नकल रोकने के लिए तगड़े इंतजाम किए गए। छात्र-छात्राओं को सालभर पढ़ाने वाले शिक्षकों की ड्यूटी अन्य छात्र-छात्राओं के कक्ष में लगाई गई। इसके अलावा एक केंद्र पर तीन दिन ही शिक्षक की ड्यूटी रहेगी। ब्लाॅक स्तर पर परीक्षा के 11 केंद्र बनाए गए। इनमें 1251 में से 1201 परीक्षार्थी शामिल हुए। जो परीक्षा केंद्र बनाए गए हैं, उनमें शासकीय उत्कृष्ट स्कूल टिमरनी, गर्ल्स हाई व हायर सेकंडरी स्कूल टिमरनी, बालक उच्चतर माध्यमिक स्कूल रहटगांव, उच्चतर माध्यमिक स्कूल करताना, उच्चतर माध्यमिक स्कूल सोडलपुर, हाईस्कूल टेमागांव, उच्चतर माध्यमिक स्कूल छीपानेर, हाईस्कूल पोखरनी, हाईस्कूल बोरी, राधास्वामी हाईस्कूल टिमरनी, सरस्वती हाईस्कूल टिमरनी शामिल हैं।
32 परीक्षार्थियों ने हल किया हिंदी का पर्चा
टेमागांव| गांव के शासकीय हाई स्कूल में बुधवार से 12वीं की वार्षिक परीक्षा शुरू हुई। इससे 12वीं कक्षा के परीक्षार्थियों ने हिंदी का प्रश्न पत्र हल किया। केंद्राध्यक्ष संतोष मालवीय ने बताया केंद्र पर 32 विद्यार्थियों ने परीक्षा दी। सभी विद्यार्थी उपस्थित रहे। पुलिस प्रशासन की व्यवस्था भी संतोषजनक नहीं रही। वहीं डेस्क की व्यवस्थाएं नहीं होने से परीक्षार्थियों ने टाटपट्टी पर बैठकर परीक्षा दी। गुरुवार को हाईस्कूल के 10वीं के परीक्षार्थी पहला पर्चा हल करेगे।
सोडलपुर में 62 विद्यार्थी रहे उपस्थित
सोडलपुर| शासकीय उच्चत्तर माध्यमिक विद्यालय में बुधवार से 12वीं की वार्षिक परीक्षा शुरू हुई। सुबह 8 बजे से 12वीं का हिंदी पेपर की संपूर्ण व्यवस्थाएं पूरी कर ली थी। वहीं 11वीं का भी 2 बजे से हिंदी का पेपर बोर्ड पेर्टन पर हुआ। केंद्राध्यक्ष सिंधु कोटवाला ने बताया की केंद्र पर 62 विद्यार्थियों ने परीक्षा दी। सहायक केंद्राध्यक्ष डीएन व्यास ने बताया कि गुरुवार को 10वीं का संस्कृत का पेपर होगा।
hin_Deva kas_Deva hin_Deva hin_Deva hin_Deva awa_Deva hin_Deva